  Туспуктэм: Константин Вознесенских Наталия Сильвестрова Шуркынмонлэн кутсконаз Удмуртие шуныт омыр вуэмен температура ӝутскоз. Со сярысь улосвыл Гидрометцентрлэн пресс-службаез ивортӥз. Матысь уе 0…-5, ӵуказе ӵукна -3…+1 градус луоз. Интыен лымыялоз, кот лымы, интыосын зорен суро, усёз. 1-ти шуркынмонэ уйин 0…-4, нуназе +1…+4 градус возиськоз. Шор но уйпал ёросъёсын уйин кӧня ке лымыялоз, нуназе зор ортчоз, тужгес ик элькунлэн уйпал люкетаз. 2-тӥ шуркынмонэ нунал ӵоже +3…+8 градус луоз. Интыосын ӧжыт зороз, кыдыралоз. 3-тӥ шуркынмонэ +1…+6 градус возиськоз. Кӧня ке но золгес зор усёз, ӝыт интыосын кот лымыен суро. Арня пумын тӧл кужмоялоз, удмуртарняе секундскын 12-17 метре пельтоз. Арня ӵоже уйин но ӵукна интыосын бус луыны быгатоз. Нырысь-валысь чакланъёсъя, 4-тӥ шуркынмонэ Удмуртилэн уйпал ёросъёсаз температура 0 градусозь лэзькоз, лымшор ёросъёсын кӧня ке шунытгес луоз. Берло нуналъёсы куазь вошъяськоз. Тегъёс: Удмуртия куазь Гидрометцентр  